PolyAgent/wiki_georgian_en_parallel_20231101 huggingface dataset:
Genesis Revisited: Live At Hammersmith

Genesis Revisited: Live At Hammersmith — ინგლისელი გიტარისტ სტივ ჰეკეტის საკონცერტო ალბომი და ვიდეო, გამოცემული 2014 წელს. მასზე წარმოდგენილია ჯგუფ ჯენესისის სიმღერების გადამუშავებული ვერსიების საკონცერტო შესრულება, ჰეკეტის ტურნედან. ალბომსა და ვიდეოში შეტანილია ჩანაწერები ლონდონის Hammersmith-ში 2013 წლის 10 მაისს გამართული კონცერტიდან.
სიმღერების სია
CD
დისკი 1
Watcher of the Skies
The Chamber of 32 Doors
Dancing with the Moonlit Knight
Fly on a Windshield
Broadway Melody of 1974
The Lamia
The Musical Box
Shadow of the Hierophant
Blood on the Rooftops
დისკი 2
Unquiet Slumbers for the Sleepers
In That Quiet Earth
Afterglow
I Know What I Like
Dance on a Volcano
Entangled
Eleventh Earl of Mar
Supper's Ready
დისკი 3
Firth of Fifth
Los Endos
DVD
DVD 1
Watcher of the Skies
The Chamber of 32 Doors
Dancing with the Moonlit Knight
Fly on a Windshield
Broadway Melody of 1974
The Lamia
The Musical Box
Shadow of the Hierophant
Blood on the Rooftops
Unquiet Slumbers for the Sleepers
In That Quiet Earth
Afterglow
I Know What I Like
Dance on a Volcano
Entangled
Eleventh Earl of Mar
Supper's Ready
Firth of Fifth
Los Endos
DVD 2
Behind The Scenes
რესურსები ინტერნეტში
ანონსი ოფიციალურ საიტზე
სტივ ჰეკეტის საკონცერტო ალბომები
2013 წლის საკონცერტო ალბომები
Inside Out Music-ის ალბომები
მაქცია (გვარი)

მაქცია (გვარი)
მაქცია — ფრინველთა გვარი კოდალასებრთა ოჯახისა. მცირე ზომის ფრინველებია. გავრცელებულნი არიან ევროპაში, აზიასა და აფრიკაში. ახასიათებთ დიდი თავი და გრძელი ენა, რომელიც ეხმარება ხის ქერქიდან მწერების ამოყვანაში, ნამდვილი კოდალებისგან განსხვავებით ნისკარტი მოკლე აქვთ. ფეხებზე გააჩნიათ ოთხი თითი, რომლებიდანაც ორი წინაა მიმართული, ხოლო ორი — უკან. გვარში ორი სახეობაა: 1. ჩვეულებრივი მაქცია, რომელიც გავრცელებულია ევრაზიაში, ბუდობს ტყის ზონებში და 2. წითელყელა მაქცია, რომელიც გავრცელებულია აფრიკაში, საჰარის სამხრეთით.
ლიტერატურა
H. Winkler & D. Christie 2002. Family Picidae (Woodpeckers) in del Hoyo, J., Elliott, A., & Sargatal, J., eds. Vol. 7. // Путеводитель по птицам мира = Handbook of the birds of the world. — Barcelona: Lynx Edicions, 2002. — ISBN 84-87334-37-7.
კოდალასებრნი
საცხვრეგორის სამაროვანი

საცხვრეგორის სამაროვანი — არქეოლოგიური ძეგლი თიანეთის მუნიციპალიტეტის სოფელ მაგრანეთში სოფლის სამხრეთით, საცხვრეგორის ჩრდილოეთით, ფერდობზე. განეკუთვნება V-VIII საუკუნეებს. 1963 და 1966 წლებში. სამაროვანზე გათხრები ჩაატარა ისტორიის, არქეოლოგიისა და ეთნოგრაფიის ინსტიტუტის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი). საცდელ თხრილში 0,5 მეტრ სიღრმეზე, აღმოჩნდა ერთმანეთის პარალელურად და ტერასულად განლაგებული ოთხი ქვისსამარხი დამხრობილი დასავლეთიდან აღმოსავლეთისაკენ. სამარხები კედლები და სახურავი ნაგებია შირიმისა და ნატეხი ქვის ფილებით. არის როგორც ინდივიდუალრუი, ისე საოჯახო სამარხები, რომელშიც გამოვლენილია ბრინჯაოს საკინძები, საყურეები, შვილდსაკინძი, რკინის საკინძი, სარდიონის საბეჭდავი და სხვა.
საცხვრეგორის დასავლეთ ფერდობზე გაითხარა შემთხვევით აღმოჩენილი XI-XIII საუკუნის ორმოსამარხი, სადაც ესვენა ქრისტიანული წესით დაკრძალული ერთი ჩონჩხი. სამარხეული ნივთები წრმოდგენილია მინის, რკინისა და ბრინჯაოს სამაჯურებით, ბრინჯაოს სამი ბეჭდით.
მოპოვებული არქეოლოგიური მასალა ინახება არქეოლოგიური კვლევის ცენტრის, დუშეთის არქეოლოგიურ ბაზაში.
ლიტერატურა
თიანეთის მუნიციპალიტეტის არქეოლოგიური ძეგლები
დენი (ფარაონი)

დენი (ფარაონი)
დენი (უდიმუ) — ძველი ეგვიპტის ადრეული სამეფოს ფარაონი II დინასტიიდან. ქვეყანას მართავდა ძვ. წ. 2870-2820 წლებში. მისი ჰორის სახელი იკითხება ასევე როგორც დენი, დევენი, უდიმუ და ითარგმნება, როგორც გამავრცელებელი, გადამჭიმველი, გამგრძელებელი. დენის პირადი სახელი, სეპატი, ცნობილია აბიდოსის სიის მიხედვით, ხოლო მანეთონი ბერძნულად მას უსეფაის უწოდებს.
არც ეგვიპტის სავარაუდო გამაერთიანებელს ჰორ აჰას, არც დენის წინამორბედ ფარაონებს ჯერის და ჯეტის, არ რგებიათ პატივი ეტარებინათ ორმაგი გვირგვინი. ზემოეგვიპტური თეთრი და ქვემოეგვიპტური წითელი გვირგვინების შეხამებით მიღებულ სამეფო გვირგვინს ატარებდა დენი, მან პირველმა მიიღო ასევე ტიტული „ზემო და ქვემო ეგვიპტის ფარაონი“.
ლიტერატურა
Schneider Thomas. Lexikon der Pharaonen. — Düsseldorf: Albatros, 2002. — ISBN 3-491-96053-3.
სქოლიო
ეგვიპტის პირველი დინასტიის ფარაონები
ცხენისებრი ანტილოპა (გვარი)

ცხენისებრი ანტილოპა (გვარი)
ცხენისებრი ანტილოპა — წყვილჩლიქოსან ძუძუმწოვართა გვარი ხმალრქიანი ანტილოპების ქვეოჯახისა. მოიცავს სამ სახეობას:
გვარი ცხენისებრი ანტილოპა (Hippotragus)
ცხენისებრი ანტილოპა (Hippotragus equinus)
შავი ანტილოპა (Hippotragus niger)
ცისფერი ანტილოპა (Hippotragus leucophaeus) †
ლიტერატურა
Коневидные антилопы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
ძროხისებრნი
საქართველოს სსრ ცენტრალური სტატისტიკური სამმართველო

საქართველოს სსრ ცენტრალური სტატისტიკური სამმართველო — საკავშირო რესპუბლიკური ორგანო. ექვემდებარებოდა საქართველოს სსრ მინისტრთა საბჭოსა და სსრკ ცენტრალური სტატისტიკურ სამმართველოს. შეიქმნა 1921 წელს. 1930—1948 წლებში ექვემდებარებოდა საქართველოს სსრ სახელმწიფო საგეგმო კომიტეტს, 1948—1978 წლებში არსებობდა საქართველოს სსრ მინისტრთა საბჭოსთან. საქართველოს სსრ ცენტრალური სტატისტიკური სამმართველო ეწოდა 1978 წელს. სამმართველო და მისი ადგილობრივი ორგანოები ახორციელებდნენ თავიანთ მუშაობას საერთო სახელმწიფოებრივი სტატისტიკის ზოგადი პრინციპების, ერთიანი მეთოდოლოგიისა და ორგანიზაციის საფუძველზე. სამმართველო აწარმოებდა აღრიცხვასა და სტატისტიკას საქართველოს სსრ სახალხო მეურნეობის დარგებში და ახორციელებდა ამ საქმისადმი ცენტრალიზებულ ხელმძღვანელობას.
ლიტერატურა
საქართველოს სსრ
საბჭოთა კავშირის საფეხბურთო ჩემპიონატი 1938

საბჭოთა კავშირის საფეხბურთო ჩემპიონატი 1938 — საბჭოთა კავშირის საფეხბურთო ჩემპიონატის მეოთხე გათამაშება. გამარჯვებული გახდა მოსკოვის „სპარტაკი“, მეორე ადგილზე გავიდა მოსკოვის „ცდკა“, მესამეზე – მოსკოვის „მეტალურგი“. დაიწყო 10 მაისს და დასრულდა 14 ნოემბერს.
შედეგები
ჯგუფი „А“: ცხრილი
რესურსები ინტერნეტში
The Rec.Sport.Soccer Statistics Foundation.
1938
1938 წელი ფეხბურთში
15

15
მოვლენები
ემონა (ამჟამად ლიუბლიანა) დააარსა ლეგიო XV აპოლინარისმა.
ტევტობურგის ტყეში გერმანიკუსი არმინიუსს ებრძვის.
ვალერიუს გრატუსი იუდეის პრეფექტად დაინიშნა.
დაიბადნენ
24 სექტემბერი : ვიტელიუსი — რომის იმპერატორი (გ. 69)
6 ნოემბერი : აგრიპინა უმცროსი — კალიგულას და, კლავდიუსის უკანასკნელი ცოლი და ნერონის დედა. (გ. 59)
თარიღი უცნობია
გარდაიცვალნენ
სინგის მელნის სადგარი

სინგის მელნის სადგარი (ინგლ. Syng inkstand), ვერცხლის მელნის სადგარი გამოყენებული 1776 წელს აშშ-ის დამოუკიდებლობის დეკლარაციისა და 1787 წელს აშშ-ის კონსტიტუციის ხელმოწერისას. ქაღალდის დოკუმენტებთან ერთად, ეს არის ერთ-ერთი იმ ოთხი ფიზიკურ ობიექტთაგან, რომლებიც კონსტიტუციური კონვენციის მომსწრე იყო და რომლებიც დღემდე არსებობს, დამოუკიდებლობის დარბაზთან, ლიბერტი ბელთან და ჯორჯ ვაშინგტონის სავარძელთან (რომელშიც ის იჯდა, როგორც კონვენციის თავმჯდომარე) ერთად. შესაბამისად, ეს ერთ-ერთი უმნიშვნელოვანესი ნივთია ამერიკის ისტორიაში და მას მნიშვნელოვანი დოკუმენტების ხელმოწერისას იყენებდნენ დამფუძნებელი მამები — ვაშინგტონი, ბენჯამინ ფრანკლინი, თომას ჯეფერსონი, ჯონ ჰენკოკი და ჯეიმზ მედისონი.
აშშ-ის ისტორიული ძეგლები
აშშ-ის დამოუკიდებლობის დეკლარაცია
ღვალაძე

ღვალაძე
საკუთარი სახელი ღვალაძე შეიძლება აღნიშნავდეს ერთ-ერთ შემდეგ პიროვნებას:
არტემ ღვალაძე — მრეწველი
გურანდა ღვალაძე — ბოტანიკოსი
დავით ღვალაძე — სასულიერო პირი
ევგენ ღვალაძე — იურისტი, პუბლიცისტი
ელეფთერ ღვალაძე — პედაგოგი
ვარლამ ღვალაძე — ბიოქიმიკოსი
თამარ ღვალაძე — მკვლევარი-ბიბლიოგრაფი, პედაგოგი
იუზა ღვალაძე — ფიზიკოსი
ლატავრა ღვალაძე — ფილოლოგი-აღმოსავლეთმცოდნე
ნოდარ ღვალაძე — ინჟინერ-გეოლოგი
პლატონ ღვალაძე — მეცნიერი-აგრონომი
ლონდა ღვალაძე-ჭაბუკიანი — თეატრმცოდნე, პედაგოგი
ქართული გვარები
სასირეთის კოშკი

სასირეთის კოშკი — არქიტექტურული ძეგლი კასპის მუნიციპალიტეტის სოფელ სასირეთის ზემო უბანში. თარიღდება XVI-XVII საუკუნეებით. კოშკი ცილინდრულია, ნაგებია რიყის ქვით. შესასვლელი მეორე სართულზე აქვს. კედელში დატანებული კიბე პირველ სართულზე ჩადის. ამ სართულზე ოთხი ნიში და ოთხი ვიწრო სარკმელილია. სართულშუა გადახურვა გუმბათოვანია. მეორე სართულზე სათოფურები გადაკეთებულია საკმაოდ დიდი ზომის ოდნავ შეისრულთაღიან სარკმლებად. კარის პირდაპირ ბუხარია. კედელში დატანებულია მესამე სართულზე ასასვლელი ქვის კიბე.
ლიტერატურა
კასპის მუნიციპალიტეტის კოშკები
კშლაუ-ელგა

კშლაუ-ელგა — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 345 ადამიანი. რაიონულ ცენტრ ასკინოდან დაშორებულია 48 კილომეტრით. უახლოესი რკინიგზის სადგურია ჩერნუშკა, რომელიც დაშორებულია 58 კმ-ით.
რესურსები ინტერნეტში
Совет муниципальных образований Республики Башкортостан.
ასკინოს რაიონის სოფლები
ლანგტანგი

ლანგტანგი — მთიანი რეგიონი ნეპალში, ჩინეთის საზღვართან. მაქსიმალური სიმაღლე 7246 მ (ლანგტანგ-ლირუნგი). მის ფარგლებშია ლანგტანგის ეროვნული პარკი, რომელიც შეიქმნა 1976 წელს. პარკის ტერიტორიის 25 % დაფარულია ტყით. ხარობს ფიჭვი და როდოდენდონი. ტყის ზონაშია დათვი, პანდა და სხვა. ქვედა სარტყლებში განვითარებულია სუბტროპიკული კლიმატი, უფრო მაღლა — ალპური კლიმატია. ლანგტანგიდან აღმოსავლეთით ვრცელდება მთიანი რეგიონი ჰელამბუ. მოსახლეობა განფენილია პარკის ტერიტორიაზე (დაახლოებით 4,500 მცხოვრები). მეტწილად დასახლებულია ტამანგებით.
რესურსები ინტერნეტში
ლანგტანგი
ჰიმალაი
ზურაბ ხარატიშვილი

ზურაბ ხარატიშვილი (დ. 14 ნოემბერი, 1967) — ქართველი პოლიტიკოსი, საქართველოს ცენტრალური საარჩევნო კომისიის თავმჯდომარე 2010 წლის 15 იანვრიდან 2013 წლის 12 აგვისტომდე.
რესურსები ინტერნეტში
ზურაბ ხარატიშვილი — დეკლარაცია
სქოლიო
ცესკოს თავმჯდომარეები
დაბადებული 14 ნოემბერი
დაბადებული 1967
ყვითელი ძიძო

ყვითელი ძიძო (Melilotus officinalis) — ერთ ან ორწლიანი ბალახოვანი მცენარეა, სიმაღლე – 30-100 სმ. ღერო სწორად მდგომია ან წამოწეული, დატოტვილი, შიშველი ან ზედა ნაწილში შებუსული. ფოთოლაკები 7-28 მმ-მდე სიგრძისაა, ფორმით უკუკვერცხისებური ან სოლისებური, მომრგვალო ან მოგრძო-ლანცეტა, დაკბილული ან კიდემთლიანი. ყვავილედი მრავალყვავილიანი, ხშირი მტევანია. გვირგვინი ყვითელია. იზრდება დაბლობიდან სუბალპურ სარტყლამდე მდელოებზე, ბუჩქნარებში, ტყისპირებში, მინდვრებსა და გზისპირებზე. გავრცელებულია მთელ საქართველოში. გავრცელების საერთო არეალი მოიცავს კავკასიას, ევრაზიასა და ჩრდილოეთ ამერიკას.
გალერეა
ლიტერატურა
სუხიტაშვილი კ., საქართველოს ყვავილოვანი მცენარეები, თბ., 2018, გვ. 454.
ორლებნიანნი
პარკოსნები
ჰერა

ჰერა — ძველ ბერძნულ მითოლოგიაში კრონოსისა და რეას უფროსი ასული, ზევსის და და ცოლი; უზენაესი ქალღმერთი, ქორწინებისა და მშობიარობის მფარველი, არესის, ჰეფესტოსის, ჰებეს და ელითიას დედა. ჰომეროსთან ეჭვიანი, ჭირვეული, ბუზღუნა და მზაკვარია. დაუნდობლად სდევნის ზევსის რჩეულებს და შვილებს, განსაკუთრებით მტრობს ჰერაკლეს, რისთვისაც იგი ზევსმა დასაჯა კიდეც: შებოჭა ოქროს ჯაჭვებით და ფეხზე მძიმე გრდემლი დაჰკიდა. ჰერას საშველად მისული ღმერთები განრისხებულმა ზევსმა მიწაზე დაანარცხა. ჰერას თაყვანს სცემდნენ მიკენში, კორინთში, სპარტაში, განსაკუთრებით არგოსში, სადაც მისი მთავარი ტაძარი იდგა. ამ ტაძარში იყო აღმართული პოლიკლიტესეული ჰერას განთქმული, გიგანტური, ოქროსა და სპილოს ძვლის ქანდაკება: ტახტზე იჯდა გვირგვინოსანი ჰერა, ცალ ხელში ბროწეული ეჭირა, მეორეში - გუგულის გამოსახულებიანი კვერთხი. ჰერას ატრიბუტებია ბროწეული (ქორწინებისა და სიყვარულის სიმბოლო), ფარშევანგი, ყვავი და გუგული - გაზაფხულის მაცნე (ზევსისა და ჰერას ქორწინების დრო). რომაულ მითოლოგიაში ჰერას შეესატყვისება იუნონა.
ლიტერატურა
რესურსები ინტერნეტში
სქოლიო
ბერძნული მითოლოგია
ბერძნული ქალღმერთები
ილიადას ღვთაებები
დავით ალექსიძე

დავით ალექსიძე (დ. 10 აპრილი, 1966, თბილისი) — ქართველი მხატვარი. თბილისის სახელმწიფო სამხატვრო აკადემიის სახვითი ხელოვნების ფაკულტეტის დეკანი.1981-1983 წლებში იგი სწავლობდა თბილისის სახელმწიფო უნივერსიტეტში, 1983-1990 წლებში კი თბილისის სახელმწიფო სამხატვრო აკადემიაში, ფერწერის სპეციალობით, პედაგოგი ნიკოლოზ იგნატოვი. სამხატვრო აკადემიის დამთავრების შემდეგ იგი აქტიურად მონაწილეობს სხვადასხვა საერთაშორისო და ადგილობრივი მნიშვნელობის გამოფენებში.
ლიტერატურა
კაჭარავა, კარლო . (16 ოქტომბერი, 1992) „დავით ალექსიძის გამოფენა და ბესტიარიუმი“. გაზეთი „დრონი“
ხაბულიანი, ხათუნა. (მაისი, 2001) „პარაზიტოფორმე“, თევზები და სხვა“. გაზეთი „ალტერნატივა“
გაბუნია, ალექსანდრა. (2016) „დავით ალექსიძე“. (ალბომი), შესავალი წერილი , თბ., ISBN 978-9941-0-8793-6
რესურსები ინტერნეტში
Georgian Art Portal
თბილისის სახელმწიფო სამხატვრო აკადემია - სახვითი ხელოვნების ფაკულტეტი
დავით ალექსიძის მხატვრობა
საქართველოს სახელმწიფო მუზეუმი
ქართველი მხატვრები
დაბადებული 1966
დაბადებული 10 აპრილი
თბილისის სახელმწიფო სამხატვრო აკადემიის კურსდამთავრებულები
პოტსდამის მოედანი

პოტსდამის მოედანი (გერმ. Potsdamer Platz) — ბერლინის ცენტრალური მოედანი, რომელზეც რამდენიმე მნიშვნელოვანი ქუჩა იკვეთება. ოდესღაც აქ პოტსდამის კარიბჭე იდგა და გზა გადიოდა პოტსდამისკენ, რომელიც ბერლინიდან 25 კმ-შია. ცნობილია, რომ მასზე გაჩნდა ევროპაში პირველი შუქნიშანი. ასევე ითვლება, რომ ევროპაში პირველი ქუჩის ელექტრო ჩირაღდანი ასევე ამ მოედანზე გაჩნდა. მეორე მსოფლიო ომის ბოლოს ბერლინისთვის ბრძოლისას ამ მოედანზე ყველა შენობა განადგურდა. მალე ეს მოედანი გადაკვეთა ბერლინის კედელმა.
კედლის დანგრევას მიეძღვნა პოტსდამის მოედანზე 1990 წელს როჯერ უოტერსის (ჯგუფიდან პინკ ფლოიდი) და მოწვეული მუსიკოსების მიერ გამართული კონცერტი "The Wall". მასში ცნობილი გერმანული ჯგუფი სკორპიონსიც მონაწილეობდა.
ამჟამად მოედანი თანამედროვე სტილის მაღლივი შენობებითაა გაშენებული.
ბერლინის მოედნები
კაგაიან-დე-ორო

კაგაიან-დე-ორო — ქალაქი ფილიპინების კუნძულ მინდანაოზე, მის ჩრდილოეთ ნაწილში. აღმოსავლეთ მისამისის პროვიციის ადმინისტრაციული ცენტრი. მოსახლეობა — 568 283 ადამიანი (2010 წლის შეფასება).
გეოგრაფია
ქალაქი კაგაიან-დე-ორო მდებარეობს ფილიპინების სამხრეთით, კუნძულ მინდანაოს ჩრდილოეთ ნაწილში, მაკაჯალარის ყურის ნაპირზე. სამხრეთიდან ესაზღვრება ბუკიდნონის პროვინცია და ჩრდილოეთი ლანაო, აღმოსავლეთიდან — ქალაქი ტაგოლოანი, დასავლეთიდან — ქალაქი ოპოლი.
ისტორია
ქალაქის ტერიტორიაზე პირველი დასახლების კვალი ჩნდება ძვ. წ. 337 წელს.
1622 წელს თანამედროვე ქალაქის ტერიტორიაზე გადავიდა ორი ესპანელი ავგუსტინელი ბერი. 1626 წელს მმარტველმა სალანგსანგმა ერთ-ერთი ბერის რჩევით თავისი დედაქალაქი გადაიტანა მდინარეს ქვემო დინებაში. მოგვიანებით ესპანელებმა გაამაგრეს ქალაქი, რათა დაეცვათ სულუს სასულთნოს თავდასხმებისაგან. სასულთნოსთან მუდმივი კონფლიქტის ერთ-ერთი მიზეზი იყო ის, რომ ადგილობრივმა მოსახლეობამ მიიღო კათოლიკური ქრისტიანობა, მაშინ როდესაც სასულთნოს მოსახლეობა აღიარებდა ისლამს. ქრისტიანებსა და მუსულმანებს შორის დაპირისპირება რეგიონში გაგრძელდა კიდევ 250 წელი.
1738 წელს ესპანელებმა საბოლოოდ დაამყარეს თავიანთი ხელისუფლება ქალაქის ტერიტორიაზე. 1818 წელს მისამისმა მიიღო პროვინციის სტატუსი და მისი ოთხიდან ერთ-ერთი ოლქი გახდა პარტიდოს-დე-კაგაიანი, რომელმაც 1871 წელს მიიღო მცირე ქალაქის სტატუსი და გახდა რეგიონის მუდმივი დედაქალაქი. XIX საუკუნის 80-იანი წლებიდან პატარა ქალაქმა დაიწყო სწრაფად განვითარება, იქცა კომერციულ და სავაჭრო ცენტრად.
1898 წელს ამერიკა-ესპანეთის ომის დროს ფილიპინებზე გადასხეს ამერიკული ძალები, თუმცა კაგაიანი მათ ხელში საბოლოოდ 1900 წელს გადავიდა.
ამერიკული დაპყრობების შემდეგ, ცხოვრებამ თანდათანობით დაიწყო გაუმჯობესება. 1928 წელს ქალაქში დაარსდა წმინდა ავგუსტინეს სკოლა, ხავიერის უნივერსიტეტის წინამორბედი და ლურდესის სკოლა. 1950 წელს ფილიპინების დამოუკიდებლობის გამოცხადების შემდეგ პრეზიდენტმა ელპიდიო კირინომ კაგაიანს მიანიჭა ქალაქის სტატუსი.
XX საუკუნის მეორე ნახევარში ქალაქმა სწრაფი ზრდა დაიწყო და 1983 წელს ფილიპინების მთავრობამ მას ქვეყნის ყველაზე სწრაფად ურბანიზებადი ქალაქის სტატუსი მიანიჭა. ქალაქი ძლიერ დაზარალდა 2011 წლის დეკემბრის შუა რიცხვებში ტაიფუნის მოქმედების შედეგად. მსხვერპლთა რიცხვა 580 ადამიანს მიაღწია.
მოსახლეობა
ქალაქი XXI საუკუნეში სწრაფად იზრდება. 2000 წელს მისი მოსახლეობა შეადგენდა 389 718 კაცს, ხოლო 2010 წლის შეფასებით — 568 283 ადამიანი იყო.
ეკონომიკა
თანამედროვე კაგაიან-დე-ორო ხასიათდება ისეთი მახასიათებლით, როგორიცაა მოსახლეობის სწრაფი ზრდა. ქალაქის ეკონომიკური საფუძველი მოიცავს: სოფლის მეურნეობის კულტურებსა და ტურიზმს. ქალაქში კარგადაა განვითარებული ინფრასტრუქტურა. ქალაქის შემოგარენში მოჰყავთ ბრინჯი და სიმინდი.
ტრანსპორტი
ქალაქის საგზაო სისტემის მთლიანი სიგრძე აღემატება 520 კილომეტრს. ქალაქში დარეგისტრირებულია 30 000 მანქანა. ქალაქში არის ნავსადგური, საიდანაც სრულდება საზღვაო რეისები ხუთი მიმართულებით. ქალაქშია ასევე აეროპორტი.
სქოლიო
ფილიპინების ქალაქები
შამ-შუი-პო (სადგური)

შამ-შუი-პო (სადგური)
შამ-შუი-პო — სადგური ჰონგ-კონგში, ცუენ-ვანის ხაზზე. მდებარეობს შამ-შუი-პოში, შამ-შუი-პოს რაიონში. სადგური გაიხსნა 1982 წლის 17 თებერვალს.
რესურსები ინტერნეტში
MTR Corporation - Sham Shui Po Station Street Map
MTR Corporation - Sham Shui Po station location map
MTR Corporation - Sham Shui Po Station train service time
ცუენ-ვანის ხაზი
Falling Awake (song)

Falling Awake (song)
"Falling Awake" a promotional single by Tarja from her third album What Lies Beneath, composed by herself and Johnny Andrews.
The single was released worldwide on 19 July by Universal Music, and had a limited release. The song was produced by Tarja, being her first single released produced by herself.
On August 24, it was released on iTunes.
Content
Track listing
"Falling Awake" (Single Version) – 4:43
"The Good Die Young" (Tarja Version) – 5:15
Guests
There are three different versions of the song that features a different guitarist for each one. Joe Satriani plays on the album version, Jason Hook of Five Finger Death Punch is featured on the single version, and Julian Barrett appears in the free download version.
Music video
A promotional video was released featuring behind the scenes studio footage of the making of What Lies Beneath.
Chart performance
References
2010 singles
Songs written by Johnny Andrews
Tarja Turunen songs
Songs written by Tarja Turunen
2010 songs
ღვანკითი

ღვანკითი — სოფელი საქართველოში, იმერეთის მხარის თერჯოლის მუნიციპალიტეტში (თემის ცენტრი), იმერეთის დაბლობზე, მდინარე ჩოლაბურის (ყვირილის აუზი) მარჯვენა მხარეს. მდებარეობს ზღვის დონიდან 150 მეტრი, თერჯოლიდან 2 კილომეტრი. სოფლის დასავლეთით დგას დედაღვთისას ეკლესია.
2020 წლის 23 აპრილს, საქართველოში კორონავირუსის პანდემიის დროს, სოფელი საკარანტინო ზონად გამოცხადდა. კორონავირუსით ინფიცირებულთა რაოდენობის ზრდის გამო ღვანკითი ჩაიკეტა და მოეწყო ხუთი ბლოკსაგუშაგო. სოფელ ღვანკითში საკარანტინო რეჟიმი 2020 წლის 12 მაისს გაუქმდა.
დემოგრაფია
2014 წლის აღწერის მონაცემებით სოფელში ცხოვრობს 1968 ადამიანი.
ლიტერატურა
სქოლიო
თერჯოლის მუნიციპალიტეტის სოფლები
მახუნცეთის ჩანჩქერი

მახუნცეთის ჩანჩქერი — ჩანჩქერი საქართველოში, ქედის მუნიციპალიტეტში. მდებარეობს სოფელ ზედა მახუნცეთის ჩრდილოეთ ნაწილში, ზღვის დონიდან 335 მეტრზე, მდინარე აჭარისწყლის მარჯვენა მხარეს. პატარა შენაკადზე გამოედინება 50 მეტრის სიმაღლის ჩანჩქერი, რომელიც საკმაოდ მოზრდილ მორევს აჩენს. პორფირიტული ტუფებისა და ტუფბრექჩიების წყებით აგებული, ქედის იმ ნაწილში გამომდინარე ჩანჩქერი ძალზე შთამბეჭდავია და ბევრ მნახველს იზიდავს. აქვეა განლაგებული რესტორნის ტიპის კვების ობიექტები და ასევე საპიკნიკე ადგილები.
სქოლიო
საქართველოს ჩანჩქერები
დითირამბი

დითირამბი (- ქება, სიმღერა) — ძველ საბერძნეთში საკულტო გუნდური სიმღერა ღმერთ დიონისეს პატივსაცემად (წარმოიშვა ძვ. წ. VII საუკუნის ბოლოს). დითირამბის სტრუქტურა შემდგომში საფუძვლად დაედო ძველ ბერძნულ ტრაგედიას, მაგრამ დითირამბი, როგორც თავისთავადი ჟანრი, არსებობდა დამოუკიდებლადაც. თავისი ხასიათით უახლოვდება ოდას და ჰიმნს. გადატანითი მნიშვნელობით დითირამბი გაზვიადებულ ქებას ნიშნავს.
რესურსები ინტერნეტში
Bacchylides, "The Theseus Dithyramb" – composed c. 500 BCE
Dithyrambs at The LiederNet Archive
რელიგიური მუსიკა
ლირიკული ფორმები
ოქროს გლობუსის 52-ე დაჯილდოება

ოქროს გლობუსის 52-ე დაჯილდოება გაიმართა 1995 წლის 21 იანვარს. მასში მონაწილეობა მიიღო 1994 წელს გამოსულმა ფილმებმა და სატელევიზიო პროდუქტებმა.
კინო
რესურსები ინტერნეტში
ოფიციალური საიტი
ოქროს გლობუსი
გურკოვოს თემი

გურკოვოს თემი — თემი ცენტრალურ ბულგარეთში. შედის სტარა-ზაგორის ოლქში. თემის მოსახლეობაა 5 346 ადამიანი, ხოლო ფართობი შეადგენს 292.26 კმ²-ს. მოიცავს 10 დასახლებულ პუნქტს. ადმინისტრაციული ცენტრია ქალაქი გურკოვო.
იხილეთ აგრეთვე
სტარა-ზაგორის ოლქი
ბულგარეთის ადმინისტრაციული დაყოფა
რესურსები ინტერნეტში
ოფიციალური საიტი
სტარა-ზაგორის ოლქის თემები
ბულგარეთის თემები
ელ-ბუტნანი

ელ-ბუტნანი — რაიონი ლიბიაში, დედაქალაქი — ტობრუკი. მოსახლეობა 2006 წლის აღწერით 159 536 შეადგენდა . ელ-ბუტნანის რაიონს ჩრდილოეთით ესაზღვრება ხმელთაშუა ზღვა და აღმოსავლეთით ეგვიპტე. ესაზღვრება შემდეგი რაიონები: დარნა (ჩრდილო-დასავლეთით), ელ-ვახატი (სამხრეთ-დასავლეთით). რაიონში მდებარეობს ასევე ორი დიდი ქალაქი: ჯაღბუბი და ბარდია. რაიონი მდებარეობს ისტორიულ მხარე კირენაიკაში.
იხილეთ აგრეთვე
ლიბიის რაიონები
სქოლიო
ლიბიის რაიონები
ჰამადრილი

ჰამადრილი — ძუძუმწოვარი ცხოველი პრიმატების რიგისა. მისი სხეულის სიგრძე 80 სმ, კუდისა 60 სმ, მასა 20-30 კგ აღწევს. დედალი მამალზე მომცროა. ჰამადრილს აქვს წაგრძელებული დინგი, კარგად განვითარებული წითელი ფერის საჯდომი კორძები. გავრცელებულია აღმოსავლეთ ეთიოპიაში, აღმოსავლეთ სუდანში, ჩრდილოეთ სომალიში, არაბეთის ნახევარკუნძულზე. ცხოვრობს სავანებში, კლდიან ადგილებში. ყოვლისმჭამელი ცხოველია. მაკეობა გრძელდება 170 დღემდე. უმეტესად შობს 1 ნაშიერს. ცოცხლობს 30 წლამდე. აკლიმატიზებულია სოხუმის მიდამოებში.
ლიტერატურა
პავიანები
ძვ. წ. 669

ძვ. წ. 669
მოვლენები
მდებარეობის მიხედვით
ძველი ახლო აღმოსავლეთი
ტაჰარქა ეგვიპტეს ხელახლა იპყრობს ასურელებისგან.
ასურბანიფალი გახდა ასურეთის მეფე
დაიბადნენ
გარდაიცვალნენ
ასარხადონი — ასურეთის მეფე
პარატებუენო

პარატებუენო — ქალაქი და მუნიციპალიტეტი კოლუმბიაში, კუნდინამარკის დეპარტამენტში. მდებარეობს ზღვის დონიდან 250 მეტრზე. 2005 წლის მონაცემებით, მოსახლეობა 7 256 ადამიანს შეადგენდა, სიმჭიდროვე 8.22 ადამიანი კმ²-ზე. ფართობი 883 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
კუნდინამარკის დეპარტამენტის მუნიციპალიტეტები და ქალაქები
ტარას შევჩენკო

ტარას შევჩენკო (დ. 9 მარტი [25 თებერვალი], 1814 – გ. 10 მარტი [26 თებერვალი], 1861) — უკრაინელი პოეტი, მსახიობი, ჰუმანისტი. მისი ლიტერატურული მემკვიდრეობა თანამედროვე უკრაინული ლიტერატურისა და, უმეტესწილად, თანამედროვე უკრაინული ენის საფუძველს წარმოადგენს. შევჩენკო ასევე წერდა რუსულად და დატოვებული აქვს მრავალი ხელოვნების ნიმუში როგორც მხატვარსა და ილუსტრატორს.
1840 წელს შევჩენკომ უკრაინულ ენაზე გამოაქვეყნა პოემა „კობზარი“, რომელიც გახდა ახალი ხანის დასაწყისი უკრაინულ ლიტერატურაში. მომდევნო წელს გამოაქვეყნა მეორე პოემა „ჰაიდამაკები“. თავის შემოქმედებაში შევჩენკო უკრაინის გმირულ წარსულს უპირისპირებს უღიმღამო აწმყოს და ცდილობს თანამედროვეებში გააღვიძოს სამშობლოს სიყვარული. ეროვნულ-განმათავისუფლებელი იდეებით არის გამსჭვალული შევჩენკოს პოემები „კავკასია“, „დიდი აკლდამა“ და მრავალრიცხოვანი ლექსები.
თბილისში არსებობს მისი სახელობის ქუჩა.
ლიტერატურა
Magazine "Odessa Herald", 1892.
Central State Historic Archives of the Ukrainian SSR. Kiev
Cherkasy Regional Archives.
Shevchenko, T. Documents and materials. Kiev: Derzhpolitvydav URSR, 1963.
Shevchenko, T. Complete collection of works in ten volumes. Kiev: Academy of Sciences of the Ukrainian SSR, 1951-1964.
რესურსები ინტერნეტში
Digital archive
Shevchenko, Taras
Taras Shevchenko in the Library of Congress: A Bibliography
Shevchenko in English translations
Poems by Taras Shevchenko for reading online in Ukrainian
The Ukrainian poet Shevchenko T.G. (Ural marble 0,38x0,35x1,38) is Author, known sculptor Shmat'ko
Infoukes.com
სქოლიო
უკრაინელი პოეტები
უკრაინელი მწერლები
უკრაინელი მხატვრები
.ki

.ki — ზედა დონის ეროვნული დომენი (ccTLD) კირიბატისთვის.
რესურსები ინტერნეტში
ki
კომუნიკაციები კირიბატიში
sv:Toppdomän#K
ბაჰატივკა (როზივკის რაიონი)

ბაჰატივკა (როზივკის რაიონი)
ბაჰატივკა — სოფელი უკრაინაში. მდებარეობს ზაპორიჟიის ოლქის როზივკის რაიონში. 2013 წელს სოფლის მოსახლეობა 159 კაცს შეადგენდა.
რესურსები ინტერნეტში
სოფლის ამინდი
როზივკის რაიონის სოფლები